section_heading: Opis dobra
paragraph_text: Samostan je pripadao benediktincima. Spominje ga Povaljska listina iz 1184. godine. Čini se da je stradao za ranosrednjovjekovna pohoda Neretvana. Vicko Prodić je zabilježio da su Neretvani tad zapalili jedan veliki samostan u uvali Lovrečina, a ista sudbina zadesila je i mali samostan u Postirima koji je bogat mozaicima. Toma Arhiđakon također je zabilježio stradanje ovdašnjeg samostana. U 13. stoljeću stradao je u ratu između Omišana i Splita te se nikada više nije obnovio. Dokaze o postojanju benediktinskog samostana prinio je brački kroničar Andrija Ciccarelli, opisavši Opatnju spilu na brdu Dučac, uređenu kao pustinjački stan, gdje su živjeli opati.<ref>: Terra Croatica – Bročko blogo: Starokršćansko krštenje u Lovrečini  Hrvatska čitaonica Bol. 18. kolovoza 2019. Pristupljeno 23. kolovoza 2020.